Jean Terrell

Jean Terrell (født Velma Jean Terrell 26. november 1944 i Belzoni i Mississippi) er en rhythm-and-blues- og soulsanger fra USA, mest kjent som den som overtok som førstesanger i The Supremes, da Diana Ross forlot gruppa i 1970.

Terrell sang på slutten av 1960-tallet i gruppa Ernie Terrell and the HeavyweightsGruppa finnes også omtalt som Ernie Terrell and the Swinging Heavyweights og Ernie Terrell and the Knockouts, sammen med broren, en tidligere tungvektsbokser, som i en periode var WBA-verdensmester. Hun blei oppdaga av Motown-direktør Berry Gordy, mens gruppa opptrådte på en klubb i Miami Beach. Gordy var på utkikk etter en som kunne etterfølge Diana Ross, som planla en solokarriere. 

Terrell blei valgt. I en periode spilte hun inn nye Supremes-melodier og øvde sceneshow med Mary Wilson og Cindy Birdsong på dagen, mens disse to hadde konserter sammen med Ross om kvelden. Ross hadde sin avskjedskonsert med The Supremes i Las Vegas 14. januar 1970, og Terrell blei samtidig offisielt introdusert. På listene hadde den nye sammensetninga suksess med «Up the Ladder to the Roof», «Stoned Love», «River Deep Mountain High» (sammen med The Four Tops), «Nathan Jones» og «Floy Joy».Oversikt over listeplasseringene til The Supremes, på nettstedet Allmusic.com; besøkt 3. februar 2016. 

Mot slutten av 1973 blei interessen for The Supremes mindre, både blant publikum og i plateselskapet. Samtidig forlot Birdsong gruppa for en periode. De prøvde med å skifte plateselskap, men det var Motown som eide navnet Supremes. Terrell valgte da å forlate gruppa og blei erstatta av Scherrie Payne. 

Terrell fikk solokontrakt med A&M Records, og hun spilte i 1978 inn et album, I Had To Fall in Love, men uenighet om promoteringa gjorde at den ikke blei presentert for publikum i særlig grad. (I 2006 kom den ut på cd.)Ernie Alderete: «Shine on, Jean Terrell» , i Bay Area Reporter 4. januar 2007; besøkt 3. februar 2016. Seinere var hun med i prosjektet The FLOS (Former Ladies of the Supremes), sammen med flere andre som hadde vært med i The Supremes.Artikkel  på nettstedet Scherriepayneandlyndalaurence.com; besøkt 3. februar 2016.

 Referanser 
Oppslag om Terrell i Graham Betts: Motown Encyclopedia, AC Publishing 2014, ISBN 9781311441546.

 Eksterne lenker 



Kategori:Soulmusikere fra USA
Kategori:Sangere fra USA
Kategori:Personer fra Humphreys County i Mississippi